kardosdrur/scandi-wiki huggingface dataset:
Canopus

Canopus, eller Alfa Carinae, er en stjerne på himlens sydlige halvkugle, beliggende i stjernebilledet Kølen. Med en deklination ("breddegrad" på himlen) på −52°42' ligger den for langt sydpå til at kunne ses fra Danmark, men i det sydlige USA og fra Afrikas nordkyst kan den observeres.

Sjælden hvidgul kæmpestjerne
Canopus er en kæmpestjerne i den hvidgule F-spektralklasse, hvilket er sjældent blandt kæmpestjerner, som ellers typisk er meget varme og blå, eller kolde og røde. Af samme grund ved astronomerne ikke ret meget om stjerner af Canopus' slags. Den kan være en kæmpestjerne der er på vej til at blive til en rød kæmpe, eller på vej fra rød kæmpe-stadiet til en anden stjernetype.

Canopus er den tredjeklareste stjerne set fra Jorden, kun overgået af vor egen Sol samt af stjernen Sirius. I absolut størrelsesklasse er Canopus tusinde gange så lysstærk som Sirius, men da afstanden fra Jorden til Sirius er 1/133 af afstanden til Canopus, ser Sirius klarest ud her fra jorden.

Canopus og navigation i rummet
På grund af dens lysstyrke og position langt væk fra "stjernemylderet" nær ekliptika har mange ubemandede amerikanske rumsonder benyttet Canopus og Solen som "pejlemærker" til at bestemme deres rumlige orientering; særlige "kameraer" eller sensorer monteret på disse rumsonder er indrettet til at "se" og genkende de to himmellegemer.

Individuelle stjerner i Mælkevejen
Nomenklatur

En nomenklatur er en fortegnelse over anvendte ord og udtryk inden for et fag.

Ord og vendinger
Informationskataloger
Albansk folkemusik

Albansk folkemusik spilles især i Albanien, Kosovo og Makedonien. Albansk folkemusik og -sang bruges stadig ved festligheder, f.eks. bryllupper.

Eksterne henvisninger 
 Folkemusik
 Birthe Trærup: Fra min feltforskning i Kosovo 

Folkemusik
Folkemusik
Balkanmusik

pt:Cultura da Albânia#Música
Otho

Marcus Salvius Otho (25. april 32 – 16. april 69), kendt som Otho, var romersk kejser i ”firekejseråret” 69.

Han tilhørte en adelig etruskisk familie, stod Neros hof og følgesvende nær og var gift med dennes senere hustru Poppæa Sabina; kejserens forhold til hende førte dog til uvenskab. Resten af tiden var Otho forvist til Lusitania (Portugal) som embedsmand, men deltog i Galbas oprør i 68 og støttede ham. Da han blev forbigået som tronarving, gik han over til oppositionen, og udråbtes til kejser, kort før Galbas mord.

I sin fire måneder lange regering synes Otho at have lagt sig tæt op ad Neros stil og kreds for at blive populær hos pjalteproletariatet, ligesom han foretog enkelte overgreb. Han blev dog snart mødt med oprør fra den nye modkejser Vitellius, som rejste hære i Tyskland. Efter begyndende fremgang førte Othos overilede forsøg på at standse modstanderne til nederlag ved Bedriacum, hvorefter han helt synes at have tabt modet og begik selvmord.

Eksterne henvisninger 

 Life of Otho (Suetonius; eng. oversættelse og latinsk orginaltekst)
 http://www.roman-emperors.org/otho.htm

Kejsere fra Romerriget
Tjek fødsels- og dødsår
Romerske kejsere der har begået selvmord
Chengdu

Chengdu (pinyin Chéngdū) er en kinesisk storby som er hovedstad i provinsen Sichuan i det vestlige Kina. Befolkningen indenfor bygrænsen anslås (2004) til 4.065.000, men hele storbyområdet har 9,9 millioner indbyggere. 

Chengdu blev grundlagt i 316 f.Kr., i nærheden af Dujiangyan-kunstvandingssystemet. Dette kunstvandingsanlæg blev anlagt mellem 306 og 251 f.Kr. og er stadig i drift. 

Chengdu har været et af Vest- og Sydvestkinas kulturelle centre i 2000 år. Under De fem dynastier (907-960) e.Kr. var byen Kinas hovedstad. 

I dag er Chengdu det vigtigste trafikknudepunkt i Vestkina. Selv om byen er stærkt industrialiseret med maskinindustri, kemisk industri, næringsmiddelindustri og flykonstruktion, er den også en "grøn by". Byen er også kendt for sine mange tehuse, og den rummer et anlæg til pandaavl. 

Da kommunistiske tropper erobrede Chengdu i december 1949 var der over 100 daoistiske templer i byen. De blev alle lukket. Først i 1988 blev det atter tilladt at åbne et daoistisk tempel og kloster. 

Ca. 40 km udenfor byen ligger det skelsættende udgravningssted Sanxingdui, som vidner om en højt udviklet bronzekultur, der blomstrede omtrent samtidig med Shang-dynastiet, men som ikke er nævnt i nogle gamle historiske kilder.

Vest for Chengdu ligger Wolong Panda Reserve Chengdu, der er et sted, hvor man tager sig af pandaer og opdrætter dem. Da mange af de oprindelige bambusskove er fældet, har pandaerne ikke noget at vende tilbage til.

Chengdu-området blev ramt af et meget kraftigt jordskælv mandag den 12. maj 2008. Storbyen blev voldsomt rystet af skælvet, og et halvt hundrede mennesker omkom i selve byen. I området omkring jordskælvets epicenter, 90 km vestnordvest for Chengdu, var ødelæggelserne imidlertid væsentligt mere omfattende, og her omkom titusinder. Byen er venskabsby med Horsens i Danmark

Myndigheder
Den lokale leder i Kinas kommunistiske parti er Fan Ruiping. Borgmester er Luo Qiang, pr. 2021.

Galleri

Eksterne henvisninger 

Sichuan
Subprovinsielle byer i Kina
Nouakchott

Nouakchott (arabisk: نواكشوط eller انواكشوط) er hovedstad og den største by i Mauretanien. Mauretanien var en del af den franske koloni Fransk Vestafrika og havde ingen selvstændig hovedstad, den lå i Senegal. Nouakchott var et lille fiskersamfund frem til 1957, hvor det blev besluttet at Nouakchott skulle være hovedstad for Mauretanien, der blev selvstændigt i 1960. Staden administrerer et hovedstadsdistrikt på samme niveau som landets regioner med en beregnet befolkning på over 800.000 mennesker i 2008.. 

Der ligger en international flyveplads ved byen, som også har en mellemstor havn.

Administrativ inddeling 
Distriktet og byen består af ni departementer eller moughataas (indbyggertal år 2000 i parentes):
 Arafat (102.169)
 Dar Naïm (61.089)
 El Mina (95.011) 
 Ksar (43.531)
 Riyadh (42.413) 
 Sebkha (63.474) 
 Tevragh-Zeina (48.093)
 Téyarett (46.351)
 Toujounine (56.064)

Eksterne kilder og henvisninger 

Mauretaniens regioner
Byer i Mauretanien
Verden (Aller)

Verden (udtales: Ferden) er en by (tidligere Fri rigsstad) og et landskab (tidligere fyrstendømme) nær Bremen i det nordvestlige Tyskland. Byen er administrationsby i Landkreis Verden, og ligger ved floden Aller. Den kaldes undertiden Verden an der Aller eller Verden (Aller) for at undgå forveksling med Verdun ("Verden an der Maas").

Området var i 1600-tallet en del af fyrstbispedømmet Bremen-Verden. En tid blev området regeret af den senere Frederik 3. af Danmark. Senere blev området omtvistet mellem Det Danske Monarki, Sverige og Kurfyrstendømmet Hannover. Indgår nu i delstaten Niedersachsen.

Geografi 

Verden ligger ve floden Aller kort før dens udmunding i Weser, som også danner vestgrænsen for kommunen. I den norlige del af bykommunens område ligger Achim-Verdener Geest. Byen ligger omkring 35 km fra Bremen og 90 km fra Hannover. Byens gamle bydel ligger på østsiden af Aller, over for bydelen Hönisch.

Inddeling 
I kommunen ligger ud over selve byen Verden syv landsbyer med tilhørende bebyggelser:
 Borstel
 Dauelsen herunder Halsmühlen og Eissel
 Döhlbergen-Hutbergen herunder Groß-Hutbergen, Klein-Hutbergen og Rieda
 Eitze
 Hönisch
 Scharnhorst
 Walle

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Frie rigsstæder
Cirkuskunster

Cirkuskunster er en række aktiviteter som traditionelt har været brugt som en form for underholdning i cirkus, gadegøgl eller varieté- eller underholdningsshows fra scene eller direkte blandt publikum .

Mange cirkuskunster bliver praktiseret professionelt i dag, men er der også mange ikke-artister som praktiserer dem som en hobby i forskellige sammenhænge. Mange børn og unge arbejder med cirkus i forskellig udstrækning, eksempelvis som del af deres arbejde i fritidsklub, eller lignende (eksempelvis Cirkus Kæphøj og Cirkus Tværs).

Note: Mange kunster/redskaber har ikke danske ord, her er brugt de engelske/internationale ord med dansk oversættelse i parentes

Prop Manipulation 

 Cigar boks
 Djævlepind
 Diabolo eller Djævlespil
 Hattemanipulation
 Ilddans

 Jonglering (bolde, kegler, ringe, etc)
 Knivkastning
 Kontakt jonglering
 Lasso
 Svingkegler

 Tallerkener
 Poi Svingning
 Pisk

Balancering 
 Chinese pole ("Kinesisk pæl")
 Fritstående stige
 German Wheel ("tyskerhjul")
 Korean Board ("koreansk bræt")

 Linedans
 Slapline

 Rola Bola

 Roman Ladders ("Romersk stige")
 Russian Bar ("Russisk barre")
 Stole
 Styltegang

Cykelakrobatik 
 Cykel
 Unicykel/Ethjulet cykel
 Ultimate wheel (Ultimativt hjul)
 Giraf unicykel
 Munis
 Impossible wheel (Umulighjul) (også kendt som et BC hjul)

Luftakrobatik 
 Trapez
 Statisk Trapez
 Sving Trapeze
 Flyvende Trapez
 Multi Trapez
 Dobbel Trapez
 Tribbel Trapez
 Tripez
 Quatrapez
 Fransk Trapez
 Bungee Trapez
 Washington Trapez
 Danish pole (Dansk pæl)
 Silketørklæder
 Corde lisse (Reb)
 Ringe
 Bungee

Akrobatik 
 Akrobalance
 Adagio
 Parakrobatik
 Hånd-til-hånd balance
 Icarian Games
 Akrobatik
 Håndstand
 Tumbling
 Hoop Diving
 Vippe
 Trampolin
 Contortionism
 Sjippetorv
 Hulahopring

Klovn 
 Klovn
 Klovne Make-up
 Magi
 Mimer
 Fysisk komedie
 Dukketeater
 Scenekamp
 Bugtaler

Vovehals 
 Menneskelig kanonkugle
 Dødsglobe

Dyrekunster 
 Loppecirkus
 Slangetæmmer
 Hestedressur
 Dresserede hunde

Side Show tricks 

 Ildpustning
 Ildspisning
 Ilddans
 Sabelsluger
 Sømmåtte

 Stærk mand

 Knivkast
 Illusioner

 Glasspisning
 Elektrisk nummer
 Freakshow
 Tatoverede mennesker
 Dværge
 den fede dame
 Den skægede dame

Kunster

fr:Cirque#Liste des diverses spécialités représentées
ru:Цирк (искусство)
Thomas TC Christensen

Thomas "TC" Christensen er en dansksproget rapper.

Han har opnået finaleplads ved DM i dansk Rap 1999 og desuden været finalist i den senere pendant Årets Rapper i både 2003 og 2004.

Villa Medusa 
Han deltog og vandt i et makkerskab med Tahir Rehman realityshowet Villa Medusa i 2000, som blev sendt på TvDanmark.

Tjek fødsels- og dødsår
Rappere fra Danmark
Moskusokse

Moskusoksen (Ovibos moschatus) er et indtil 2 meter langt, skedehornet hovdyr fra arktisk Canada, samt Nord – og Østgrønland. I 1962 også indført i Vestgrønland. Dyret er indført til Dovrefjell i Norge og har derfra allerede 1971 bredt sig ind i Jämtland i Sverige.

Skulderhøjden er mellem 1,1 og 1,5 m, køerne bliver 1,35 til 2 m lange, tyrene 2 til 2,5 m. Vægt 180-410 kg, gennemsnit 285 kg (i zoo er 650 kg opnået). Dyret er kendetegnet ved en lang og tæt pels, samt brede hove og nedadbøjede, ved basen udfladede horn. Det strejfer rundt i små flokke, der, hvis de angribes, danner en kreds med kalvene i midten. Dens primære føde er polarpilens kviste og blade. Moskusoksens uld betragtes af mange som en eksklusiv vare, der forhandles til priser på 10-30 kr pr gram.

I parringstiden kan man se de store hanner på omring 350 kg løbe mod hinanden, pandebrask mod pandebrask. Det kan stå på i en halv time. Taberen går væk, for at finde en anden han at kæmpe imod.

Den danske zoolog Christian Vibe flyttede 1962 og 1963 i alt 27 kalve fra Østgrønland via Zoologisk Have i København til Kangerlussuaq i Vestgrønland. Her havde de gode vækstbetingelser, og i 1994 blev bestanden anslået til omkring 3.000.
 
Grønlands Hjemmestyre har givet tilladelse til nedskydning af 1.000 eksemplarer om året for at holde bestanden nede. Dette er med til at give indtægter og kød til lokalbefolkningen.

Turister med tilladelse, kan nedlægge et trofæ. De er med til at holde bestanden nede. På den måde får lokale fangere penge og kød. Trofæet består af pandebrask med horn og skindet.

Der findes tre underarter af moskusoksen
 Ovibos moschatus moschatus
 Ovibos moschatus niphoecus
 Ovibos moschatus wardi

Kilder

Eksterne henvisninger 

 Animal Diversity Web: Ovibos moschatus
 Taxonomicon – Ovibos moschatus
 IUCN Red List of Threatened Species: Ovibos moschatus

Arktis' fauna
Gede-antiloper
Grønlands pattedyr
Codename Eagle

Codename Eagle (CE) er et pc-spil udviklet af det svenske Refraction Games, der siden er blevet opkøbt af Digital Illusions. Spillet er distribueret af Take-Two Interactive siden 1999. CE blev ikke særlig populært bl.a. på grund af fejl i spillet, men opnåede dog kult status hos en mindre flok mennesker der spiller det selv den dag i dag. Det var foreløberen til Battlefield 1942

Spillet blev forsøgt genoplivet gennem modifikationer til Battlefield 1942 og Battlefield 2.

Eksterne henvisninger 
Take Two Interactive: Distributør

Diverse 
Codename Eagles fanside 
CE Legends: Battlefield 2 modifikation

Computerspil fra 2000
Battlefield
First-person shooter
Digital Illusions
Windows-spil
Battlefield 1942

Battlefield 1942 er et computerspil, udviklet af det svenske udviklings studie Digital Illutions (DICE) og distribueret af den amerikanske spilgigant Electronic Arts, og blev udgivet i 2002.

Battlefield er en klassisk online FPS (first-person shooter), der foregår under 2. verdenskrig, og spillere fra de to fraktioner (De Allierede og Aksemagterne) skal bekæmpe hinanden i forskellige scenarier med alt fra håndvåben over kampvogne og jagerfly til hangarskibe.

Spillet tager naturligvis udgangspunkt i nogle af de allermest kendte slag fra 2. verdenskrig, deriblandt Slaget ved Kursk, Slaget om Berlin og Slaget om Omaha Beach.

Spillet understøtter op til 64 spillere på LAN (Local Area Network) eller over internettet. Spillet er meget populært blandt computerspillere, og der findes et hav af forskellige klaner, der kæmper i holdkampe over hele kloden. Der er til dato udgivet utallige modifikationer, af hvilke Desert Combat og Forgotten Hope må nævnes som de mest succesrige.

Der er udgivet to udvidelsespakker til spillet; Road to Rome og Secret Weapons of World War II.

Se også 
 Aimbot Hjælpeprogram der anvendes til at snyde i PC-spil.

Eksterne henvisninger 
 
 Digital Illusions – Spiludvikleren
 Electronic Arts – Distributør
Forgotten Hope Mod til Battlefield 1942 og Battlefield 2 Mod

Nyheder 
 Danske nyheder fra det danske community

Computerspil fra 2002
1942
Electronic Arts-spil
Digital Illusions
First-person shooter
Macintosh-spil
Windows-spil
Syddjurs Gymnasium

Syddjurs Gymnasium (indtil 1. september 2021 Rønde Gymnasium) er et offentligt gymnasium beliggende i Rønde, Syddjurs. Det fungerer som lokalt gymnasium for bl.a. Ebeltoft, Mols og Hornslet og har en kostafdeling.

Skolen blev grundlagt i 1917 som præliminær- og studenterkursus af forstanderen på Rønde Højskole, Kresten Herskind, under navnet Rønde Artiumkursus, senere Rønde Studenterkursus. I 1921 blev kurset statsanerkendt og fik eksamensrettigheder. I 1978 skiftede skolen navn til Rønde Gymnasium og Studenterkursus, da man nu tilbød den treårige gymnasiumundervisning. Samme år fik man også en henvisningordning med Århus Amt. Efter at det sidste kursushold dimitterede i 1984, skiftede skolen navn til Rønde Gymnasium. I 2010 overgik skolen til statsligt selveje, og i 2021 skiftede den atter navn, nu til Syddjurs Gymnasium.

Kilder

Eksterne henvisninger 
 Gymnasiets hjemmeside

Gymnasier i Danmark
Bygninger, konstruktioner og anlæg i Syddjurs Kommune
Etableret i 1917
Tutor

En tutor (lat. tutor "beskytter, hjælper" af tueri "beskytte, vogte") er en vejleder – ikke en lærer i egentlig forstand, men nærmere en person, som rådgiver andre i forhold til nogle emner, som tutoren har erfaring med.

Bruges oftest i akademisk sammenhæng, men afgrænses ikke til boglige emner.

På mange universitetsstudier bruges tutor f.eks. om det, der andre steder hedder en rusvejleder eller en studenterinstruktør – en ældre studerende, der er med til at tage imod de nyimmatrikulerede (russer), arrangere forskellige aktiviteter for dem og i det hele taget hjælpe dem igennem det første semester på studiet.

En tutor kan også være en person som rådgiver om menneskelige, sociale eller spirituelle forhold eller fungerer som forbillede for andre. I de tilfælde er betydningen overtaget fra engelsk.

I England er det meget udbredt, at børn og unge får hjælp til deres lektier af en tutor, som ofte er en ældre studerende. Det kaldes en privattutor.

Inden for esoteriske sammenhænge, og blandt ordensvæsnet kan man pege på bl.a. Tutor Ordenen som fører denne tradition for mellemmenneskelige relationer videre, udenfor det akademiske miljø.

Pædagogik
Esoterik
Læring
Studerende

ms:Tuisyen
Farligt venskab

Farligt venskab er en dansk science fiction-film fra 1995 instrueret af Jørn Faurschou, der også har skrevet manuskript med Thorstein Thomsen efter sidstnævntes roman Drengen uden krop.

Medvirkende 
 Ulf Pilgaard som Per Wahlin
 Morten Schaffalitzky som Jonas Kant
 Kenn Godske som Teis
 Helle Fagralid som Lina
 Lars Lippert som Simon
 Anne Werner Thomsen som Grethe Wahlin
 Charlotte Sieling som Jonas' mor
 Peter Hesse Overgaard som Jonas' far
 Grethe Holmer som Vibeke
 Jørn Faurschou som Teis' far
 Kirsten Olesen som Læge
 Lisbet Lundquist som Teis' mor
 Kristian Halken som Linas far
 Asger Reher som Sørens, træner
 Jannie Faurschou som Bankassistent

Eksterne henvisninger 
 

Danske film fra 1995
Science fiction-film fra Danmark
Film baseret på værker af danske forfattere
Dansksprogede film
Oh Happy Day

Oh Happy Day er en dansk komediefilm fra 2004, instrueret af Hella Joof efter manuskript af Lotte Andersen (oprindelig ide), Jannik Johansen og Joof.

Handling 

Hannah synger sammen med Grethe, Preben, Krüger, Lasse og Kirsten i et lille kor i kirken i landsbyen Ågerup. Da dirigenten forlader koret, overtager Kirsten posten, men med modstand blandt flere af de andre. Da Hannah og Grethe oplever et stort ægte gospelkor, vil Grethe også til at synge gospel, og skæbnen vil, at Moses Jackson, gospelkorets leder, efter et uheld havner på det nærliggende hospital som følge af et trafikuheld, som Hannah mere eller mindre er ansvarlig for. Grethe trækker Hannah med til hospitalet for at undskylde og lokke Moses til at blive ny dirigent, og da han alligevel er nødt til at blive lidt tid, dukker han op til en prøve. Kirsten bliver fornærmet og trækker sig, og Moses får efterhånden koret trukket i gang.

Hannah lever parallelt hermed et trist liv med Carsten, og hun liver efterhånden op med koret og bliver langsomt forelsket i Moses, som hun forenes med i kirken en nat. Kirsten opdager dem og bevirker, at Moses rejser væk, men Hannah rejser efter ham. Parret forenes endnu en gang, men Moses har familie, som han har fået mod på at komme tilbage til på trods af sin fascination af Hannah. Hannah må vende hjem med besked om at få arrangeret den koncert, som aldrig blev til noget med Moses, og derved må hun nu forfølge sin ungdoms drøm om at blive sanger. Hun gennemfører koncerten som leder af et efterhånden stort kor, og hendes liv har taget en afgørende vending.

Medvirkende 
 Lotte Andersen – Hannah
 Malik Yoba – Moses Jackson
 Ditte Gråbøl – Grethe
 Mikael Birkkjær – Carsten (Hannahs mand)
 Peter Aude – Torben (Grethes mand)
 Kurt Ravn – Preben
 Søren Fauli – Krüger
 Lars Hjortshøj – Lasse
 Lærke Winther Andersen – Shirley
 Lars Knutzon – Sven
 Michael Moritzen – Kjell
 Ditte Hansen – Kirsten
 Rune Herholdt – Henrik Jepsen

Produktion

Musik 
Da filmen har et gospelkor som centralt tema, fylder musikken naturligvis også meget. Det kor, der synger det meste af gospelmusikken i filmen, er Opstand Gospel Choir dirigeret af Hans Christian Jochimsen. Men der er også anden musik, og på det musikalbum, der blev udgivet i forbindelse med filmen, er der numre af og med blandt andet Rick Astley, Savage Rose, Laura Illeborg & Jens Lysdahl samt Mahalia Jackson.

Noter

Eksterne henvisninger 
 
 Oh Happy Day på danskfilmogtv.dk

Danske film fra 2004
Komediefilm fra Danmark
Film instrueret af Hella Joof
Film fra Danmark (administrationskategori)
Dansksprogede film
Forbudt for børn

Forbudt for børn er en dansk børnefilm fra 1998, instrueret af Jesper W. Nielsen efter et manuskript af Anker Li.

Medvirkende 
 Stephania Potalivo
 Martin Brygmann
 Birgitte Federspiel
 John Hahn-Petersen
 Birgitte Simonsen
 Per Oscarsson
 Lise-Lotte Norup
 Amalie Dollerup
 Anders Nyborg

Eksterne henvisninger 
 

Børnefilm fra Danmark
Danske film fra 1998
Film instrueret af Jesper W. Nielsen
Trekroner (ø)

Trekroner er en kunstig ø i Københavns Havn nord for Refshaleøen. Trekroner lå oprindeligt ca. 200 m længere mod nord og fungerede fra 1713 til 1731 (bl.a. som karantænestation og fængsel (1728)). Det nuværende område grundlagdes i 1786, men var ikke færdigt ved Slaget på Reden (2. april 1801) eller ved det engelske bombardement i 1807. Først i 1828 blev man færdig med byggeriet efter en periode med økonomisk nedgang.

Der er normalt kun adgang til Trekroner med sejlbåd, motorbåd, kano eller kajak. Der er  en sommercafe og selskabslokaler på fortet. Kronprinseparret deltog fredag den 25. juni 2010 i den officielle åbning af Københavns befæstning og søfortet Trekroner.

Historie
Trekroner var en del af Københavns Befæstning, men blev lukket i 1932. I 1934 blev stedet overtaget af Københavns Havnevæsen og var udflugtssted indtil 2. verdenskrigs udbrud. Under krigen blev fortet benyttet til indkvartering for besættelsesmagten.

Indtil Statens Bygningsfredningsfond i 1984 overtog det for 3 kr. stod stedet tomt. I 1994 blev det igen åbnet som udflugtsmål. Trekroner blev overtaget af Kulturarvsstyrelsen. Der oprettedes i den tidligere kommandantbolig en café og restaurant, men i 2006 overgik forpagtningen til den daværende ejer af Middelgrundsfortet.

Da kasematbygningen var ved at forfalde pga. fugt, blev der i 2005 foretaget en større renovering.

Trekroner Søfort

Trekroner Søfort var et befæstningsanlæg ved indgangen til Københavns havn. Søfortet udgjorde en del af Københavns befæstning.

Det oprindelige Trekroner Søfort lå nogle hundrede meter nord for det nuværende. Det blev anlagt i 1713 ved at man satte tre gamle linjeskibe på grund og fyldte dem op med sten. Ét af linieskibene hed Tre Kronor. Deraf har søfortet fået sit navn.

Bygningen af det nuværende søfort blev påbegyndt i 1787 ved opfyldning på stedet med jord inden for en konstruktion af nedrammede pæle. Fortet udgjorde en vigtig del af den danske forsvarslinje i forbindelse med Slaget på Reden den 2. april 1801, hvor det var bestykket med hele 60 kanoner. Det var også i aktion ved det engelske angreb i 1807. Fra 1818 til 1828 og i 1860´erne blev det kraftigt udvidet.

Fortet var en del af Københavns Befæstning fra 1870´erne til 1920. Det blev nedlagt som fort ved hærloven af 1922. Herefter blev det brugt til uddannelse af kystartilleriets værnepligtige indtil 1932, da det blev endeligt nedlagt.

Se også 
 Københavns Befæstning

Galleri

Referencer

Eksterne kilder/henvisninger 

 Søfortet Trekroner
 Trekroner Fort 
 Københavns Besfæstning, Trekroner 
 Kulturplakaten 

Københavns Befæstning
Øer i Øresund
Bygninger, konstruktioner og anlæg i Københavns Kommune
Øer i København
Walter og Carlo - op på fars hat

Walter og Carlo – op på fars hat er en dansk film fra 1985, instrueret af Per Holst. Det er den første film om Walter og Carlo og er med Jarl Friis-Mikkelsen og Ole Stephensen i titelrollerne.

Filmen solgte 953.743 billetter, og den er dermed blandt de bedst sælgende danske film nogensinde.

Medvirkende 

 Ole Stephensen som Walther
 Jarl Friis-Mikkelsen som Carlo
 Kirsten Rolffes som Viola Van Heimvee
 Kai Løvring som Konsul
 Lisbet Dahl som Vera
 Benedikte Hansen
 Paul Hagen
 Poul Bundgaard
 Tommy Kenter
 Ulf Pilgaard
 Claus Ryskjær
 Max Hansen Jr.
 Peter Ronild
 Erik Holmey
 Søs Egelind
 Kirsten Norholt
 Niels Skousen
 Preben Kristensen
 Tom McEwan
 Poul Glargaard
 Jess Ingerslev

Referencer

Eksterne henvisninger 
 

Op på fars hat
Danske film fra 1985